Antanas Merkys
Antanas Merkys (1887 m. sausio 20 ar vasario 1 d. Bajoruose, Skapiškio valsčius – 1955 m. kovo 5 d. Malenkuose, Vladimiro sritis, palaidotas Petrašiūnų kapinėse) – teisininkas, politikas, paskutinis tarpukario Lietuvos Ministras pirmininkas.

 Biografija 
miniatiūra|160px|left|Atminimo lenta Kaune, Laisvės al. 30
miniatiūra|160px|left|Antanas Merkys. 1921 m.

Gimė mažažemių valstiečių šeimoje. Baigė Rygos Aleksandro gimnaziją, studijavo teisę Tartu universitete. Pirmojo pasaulinio karo metais mobilizuotas į Rusijos kariuomenę. 1915 m. buvo Kauno, Kaišiadorių, Kėdainių geležinkelio komendantas, vėliau tarnavo Rumunų fronte. 1918 m. baigė Kijevo universiteto Teisės fakultetą.

1919 m. Lietuvos kariuomenės savanoris, Krašto apsaugos ministerijos juridinio skyriaus vedėjas. Krašto apsaugos ministras trijuose kabinetuose – Prano Dovydaičio (1919 m. kovo 12 d. – 1919 m. balandžio 12 d.), Mykolo Sleževičiaus (1919 m. balandžio 12 d. – 1919 m. rugpjūčio 21 d.), Augustino Voldemaro (1926 m. gruodžio 17 d. – 1927 m. rugpjūčio 9 d.).

Įsteigė Varnių koncentracijos stovyklą. 1922 m. išėjo į atsargą pulkininko leitenanto laipsniu. 1927–1932 m. Klaipėdos gubernatorius, vėliau advokatas. Nuo 1934 m. sausio 2 d. iki 1939 m. Kauno burmistras (pakeitė liaudininką Joną Vileišį). 1934–1940 m. Miestų sąjungos pirmininkas.

1936–1940 m. Seimo narys. 1939 m. rudenį – Vyriausybės įgaliotinis Vilniui ir Vilniaus sričiai. 1939 m. lapkričio 21 d. – 1940 m. birželio 17 d. paskutinis tarpukario Lietuvos ministras pirmininkas. Prezidentui Antanui Smetonai pasitraukus iš Lietuvos, ėjo prezidento pareigas (1940 m. birželio 15 d. – 1940 m. birželio 17 d.).

Sovietams užėmus Lietuvą, bandė bėgti į Švediją, bet Rygos oro uoste sulaikytas NKVD, suimtas, liepos 17 d. su šeima ištremtas. Vežiotas po įvairius kalėjimus. 1952 m. gavo 25 metus kalėjimo Vladimire. Kartu su kitais Pabaltijo politikais kalėjime jo pavardė laikyta paslaptimi, vadintas numeriu (nr. 1, jo žmona – nr. 2, Juozas Urbšys nr. 5, Aleksandras Stulginskis nr. 30 ir kt.). 1954 m. A. Merkiui suteikta malonė ir jis paleistas, bet 1955 m. Malenkų invalidų namuose Vladimiro srityje jis mirė.Istorija. „Veidas“, 2008, 41 p.

miniatiūra|dešinėje|A. Merkio kenotafas Petrašiūnų kapinėse„Antanas Merkys“. Žymūs Kauno žmonės: atminimo įamžinimas. Kauno apskrities viešoji biblioteka. 2004 m.

 Įvertinimas 

 1927 m. Vyties Kryžiaus 3-ojo laipsnio ordinas
 1938 m. DLK Gedimino 1-ojo laipsnio ordinas (1938 02 16)
 1928 m. DLK Gedimino 2-ojo laipsnio ordinas (1928 02 16)
 1928 m. Lietuvos kariuomenės kūrėjo-savanorio medalis Nr.1428
 1928 m. Lietuvos Nepriklausomybės medalis
 1938 m. Šaulių žvaigždės ordinas
 1939 m. Šaulių žvaigždės medalis
 1937 m. Jaunosios Lietuvos Trijų liepsnų 1-ojo laipsnio ordinas
 1939 m. Ugniagesių Artimui pagalbon 1-ojo laipsnio kryžius
 1934 m. Ugniagesių Artimui pagalbon 2-ojo laipsnio kryžius
 1934 m. Skautų Gedimino vilko ordinas
 1934 m. Skautų Svastikos ordinas
 1935 m. Belgijos Leopoldo II 1-ojo laipsnio ordinas
 1935 m. Italijos Karūnos 2-ojo laipsnio ordinas
 1937 m. Latvijos Trijų žvaigždžių 1-ojo laipsnio ordinas

 Atminimo įamžinimas 
 Atminimo lenta Klaipėdojehttps://www.klaipedainfo.lt/lankytinos-vietos/atminimo-lenta-antanui-merkiui/
 Paminklinė plokštė Kaunehttp://atminimas.kvb.lt/asmenvardis.php?asm=MERKYS%20ANTANAS

Antano Merkio gimtinės vieta Bajorų kaime (Skapiškio sen., dab. Kupiškio r.) 1995 m. įrašyta į Kultūros vertybių registrą (u. k. 21539), 2005 m. LR kultūros ministro įsakymu pripažinta valstybės saugoma.https://e-seimas.lrs.lt/portal/legalAct/lt/TAD/TAIS.255363 2018 m. įtraukta į Kupiškio rajono lankytinų vietų sąrašą.https://e-seimas.lrs.lt/portal/legalActPrint/lt?jfwid=rivwzvpvg&documentId=ec9d7c627bd311e89188e16a6495e98c&category=TAD

 Šaltiniai 

 Nuorodos 

 Lietuvos Respublikos Vyriausybė. Antanas Merkys
 Lietuvos Respublikos Seimas. Antanas Merkys
 „DIRBĘS SAVO MYLIMOS ŠALIES LABUI“
 Virtualios parodos. Vytautas Merkys
 Valstybinė opozicija ir politinė krizė Lietuvoje 1940 m. okupacijos išvakarėse

|-

Kategorija:Seimo atstovai
Kategorija:Lietuvos ministrai pirmininkai 1918-1941 m.
Kategorija:Lietuvos krašto apsaugos savanoriai
Kategorija:Lietuvos krašto apsaugos ministrai
Kategorija:Kauno miesto burmistrai
Kategorija:Lietuvos laikinieji prezidentai


where was the birthplace of annan merki registered
Answer: Register of Cultural Values